‘Lluna Plena’ programa activitats sobre videojocs per a este cap de setmana
22 d’abril 2021

‘Lluna Plena’, el projecte impulsat per la Regidoria de Joventut i Infància de l'Ajuntament de Sagunt, oferix este dissabte 24 abril una àmplia programació d'activitats d'oci alternatiu dirigida principalment a jóvens majors de 14 anys. En esta ocasió, la sessió està centrada en la temàtica dels videojocs i tindrà lloc en el Casal Jove del Port de Sagunt de 17 a 20.30 hores. 

  

Dins de la programació es realitzarà un taller de disseny de videojocs en 2D Arcade a càrrec d'Enginy Kids a les 19 hores; també hi haurà concursos per a valorar els coneixements sobre videojocs i tornejos de videojocs de diferents modalitats: Rocket League, Street Fighter en consola retro Super Nintendo Mini i altres tornejos en PS3 i PS4.

  

A més a més, a la vesprada hi haurà activitats d'animació com un taller de manualitats, concretament sobre _hamma beads_, i també futbolí, dards i ping pong. 

  

L'objectiu de l'activitat és mostrar altres formes d'oci als adolescents del nostre municipi. Consistix, també, a treballar la implicació de grups de jóvens en la gestió del seu temps lliure, des d'una perspectiva lliure i igualitària. 

  

Cal destacar que totes les activitats són gratuïtes i que tota la programació ha sigut dissenyada i serà dinamitzada per l'equip de corresponsals de la Regidoria d'Infància i Joventut. Així mateix, es compliran en tot moment les mesures sanitàries establides contra la Covid-19.

  

![Imagen sin texto alternativo.](/media/mgabwckf/lluna-plena-24-abril-videojuegos.jpeg)  
  
  

*   [](http://www.facebook.com/sharer.php?u=https://aytosagunto.es/va/actualitat/lluna-plena-programa-activitats-sobre-videojocs-per-a-este-cap-de-setmana/ "Facebook")
*   [](http://twitter.com/share?url=https://aytosagunto.es/va/actualitat/lluna-plena-programa-activitats-sobre-videojocs-per-a-este-cap-de-setmana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/lluna-plena-programa-activitats-sobre-videojocs-per-a-este-cap-de-setmana/ "Linked In")
*   [](mailto:?body=https://aytosagunto.es/va/actualitat/lluna-plena-programa-activitats-sobre-videojocs-per-a-este-cap-de-setmana/)